اعوذ بالله السميع العليم من الشيطان الرجيم. بسم الله الرحمن الرحيم. الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه. ومنت لهم باحسان الى يوم الدين اما بعد. هذه الليلة التاسعة عشر
من ليالي رمضان وبهذا يكون لم يتبقى لنا في هذا الشهر الكريم الا عشر ليالي فقط. لان احنا عندنا تسعة في يوم تسعة وعشرين ليلة النهاردة ليلة تسعتاشر ولم يتبقى لنا العشر العشر ليالي فقط بدءا من بكرة ان شاء الله. اسأل الله سبحانه وتعالى ان
تقبل منا ما مضى من هذا الشهر. واسأله سبحانه وتعالى ان يعيننا فيما بقي وان يجعلنا من عتقائه في هذا الشهر الكريم من النصر. اليوم باذن الله تبارك وتعالى عرض جديد من عروض الملك سبحانه وتعالى. ما عبادة هي من اجل واعظم العبادات التي تقرب بها العبد الى الله سبحانه وتعالى
الكلام فيها يسير جدا. ولكن تطبيقها هو المراد. هو ده الشيء الصعب. ما اسهل ان احنا نتكلم عن هذه العبادة النهاردة. ولكن انا عايز انا وانتم النهاردة مش هقول لكم يعني زي درس حمد الله عز وجل
احنا هنعمل مسابقة النهاردة في اللي يحمد ربنا اكتر من التاني وحد يجيب تمانية واربعين الف مرة قال الحمد لله. او زي درس الصلاة على النبي صلى الله عليه وسلم
نقول يا ترى مين في المسجد رجال ونساء يصلي على النبي صلى الله عليه وسلم اكثر فممكن نلاقي مسلا عشرين وتلاتة وعشرين وتلاتين الف مرة حد يصلي على النبي انا عايزه موقف واحد بس يكون بصدق. العمل ده الله سبحانه وتعالى جعل اقل القليل منه
فيه اعظم الاجر ايضا من الله سبحانه وتعالى. اقل القليل من العمل ده. حاجة بسيطة جدا. بس سبحان الله برضو حتى الحاجة البسيطة دي ما بتجيش بسهولة. النهاردة هنتكلم عن معنى من المعاني المهمة جدا. لابد المعني
ده يملأ قلوبنا. باختصار النهاردة احنا هنتكلم عن عن خوفنا من ربنا سبحانه وتعالى. هو انا فعلا بخاف من ربنا سبحانه هسأل سؤال ماذا لو كنت رابعهم؟ لو كنت رابع التلاتة اللي انا هقول لك دول. ممكن تقول لي
فعلا انت كنت خايف من ربنا سبحانه وتعالى. تلاتة يخشوا غار تنزل صخرة تقفل الغار. بالرمز واحد واقع في كرب وقع في مشكلة وقع في ازمة كبيرة جدا وما فيش حل. ييجي مسألة خوف من ربنا سبحانه وتعالى هو الحل الوحيد
الاولاني خلاص علاقة محرمة مع بنت عمه. بس لما ذكرته بالله وقالت له اتق الله. ولا وفضل الخاتم الا بحقه. خاف من ربنا. خاف من ربنا قوي. بكلمة واحدة لما قالت له اتق الله
والتاني خوفه من ربنا سبحانه وتعالى خلاه فضل واقف طول الليل. بالاكل والشرب بين ايدين والدته ووالده. ما تحركش رغم ان ولاده بيعيطوا من من شدة الجوع. فضل واقف كده بالاكل والشرب قدام مامته وباباه لحد ما يصحوا من النوم يأكلهم. والتالت
اللي استأجر الاجير والاجير مشى خاف من ربنا عز وجل انه يدخل في يوم من الايام بيته مليم حرام. فكانت النتيجة انه خد وكبره واستثمره لحد ما المال البسيط ده اجرة يوم بقى غنم بين جبلين وفي لحظة من اللحظات. ييجي الاجير بيقول له انا عايز
قال له اللي بين الجبلين دول من البقر والغنم والابل بتاعك خدهم. الخوف من ربنا سبحانه وتعالى حرك الصخرة. الخوف من ربنا ربنا يحرك حاجات كتير جدا جدا في حياتنا ما كناش عايزينها. بس لو تحقق فعلا ان قلوبنا من جواها كانت خايفة من ربنا. موقف واحد
في حياة كل واحد منهم قلبه كان مليان خوف من ربنا سبحانه وتعالى كانت النتيجة ان ربنا يفرج عنه هموم كتير جدا وهموم كتير جدا جدا جدا وانا على يقين ان كل واحد مننا بيمر في حياته بازمة من الازمات او بمشكلة من المشكلات. صدقني والله مش هتلاقي افضل من
خوفك من ربنا سبحانه وتعالى. هو اللي بيبعد عنك تماما كل الازمات دي. علشان كده ربنا سبحانه وتعالى ذكر في سورة الانبياء اللي قرأنا من حوالي يومين تلاتة ذكر لنا في سورة الانبياء ابراهيم عليه الصلاة والسلام لما القي في النار. وذكر لنا لوط ونوح عليهما الصلاة والسلام مع
ومهما الى ربنا قال عنهم قوم سوء قوم سوء فاسقين. وربنا ذكر لنا قصة ايوب ذكر لنا قصة آآ زكريا عليه الصلاة والسلام وذكر ليه انبياء دول كلهم والمشاكل اللي كانوا واقعين فيها وفي النهاية قال لنا معنى مهم جدا خدوا بالكم انا نجيت كل واحد
واحد من دول هؤلاء الانبياء الكرام نجتهم كلهم من المواقف اللي اتحطوا فيها. نجيت ابراهيم من النار ونجيت نوح ولوط من اقوامهم. ونجيت يونس من باطن الحوت ونجيت ايوب من المرض. علشان حاجة واحدة بس. علشان حاجة واحدة بس. لان قلوبهم كانت مليانة خوف من ربنا
وتعالى. لان هم فعلا كانت في قلوبهم خشية من الله سبحانه وتعالى. لذا قال الله سبحانه وتعالى بعد ما ذكر هذا الكم من الانبياء قال ربنا تبارك وتعالى انهم كانوا يسارعون في الخيرات ويدعوننا ها رغبا كان عندهم خوف من ربنا
ورهب لان هم كانوا بيخافوا من ربنا. فكانت كل مشكلة بتقابلهم ربنا عز وجل هو اللي بيتولى حلها. وكان كل عطاء هم كانوا بيرجوه من الله سبحانه وتعالى كان ربنا سبحانه وتعالى بيدي لهم زي زكريا. لما ربنا ادى له الولد مع ان اسباب الارض مستحيلة. ولكن ربنا ادى له
الولد وقال لنا في البداية اصل قلبه كان مليان خوف من ربنا سبحانه وتعالى. قلبه كان مليان خوف من ربنا سبحانه وتعالى. صدقوني والله ربنا وتعالى لا يمكن ابدا لامتنا. على نطاق واسع على نطاق الامة. ولا يمكن لنا ابدا كافراد كل واحد في مكان شغله
او في مكان عمله الا لما الخوف من ربنا سبحانه وتعالى يملأ قلوبنا. ربنا سبحانه وتعالى بيقول للانبياء والاتباع الانبياء ولنسكنن انكم الارض من بعدهم بس بشرط بس بشرط عارفين ايه هو الشرط؟ ما قالش كتير من الصلاة ولا كتير من الذكر ولا كتير من الصلاة
ولكن شرط واحد بس ولنسكننكم الارض من بعدهم ذلك لمن خاف مقامي وخاف ذلك لمن خاف مقامي وخاف وعيدي. صدقني آآ اللي في يوم من الايام كان في كلية حقوق ومرتب
الاول على الدفعة وما اتعينش في النيابة. اصل اكيد كان فيه واحد ما بيخافش من ربنا وبشاها كوسة. لو كان في خوف من ربنا سبحانه وتعالى كان المستحق هو اللي يخش
لو في يوم من الايام مسئول كبير جدا اتقدم له سيفيهين لاتنين اشخاص. واحد ما شاء الله متعلم ومثقف ومعه دورات مؤهل وكل حاجة وابن قريبه لو فيه خوف من ربنا سبحانه وتعالى لا يمكن ابدا نلاقي آآ وصفة ولا نلاقي رشاوي ولا نلاقي ولا نلاقي
الفساد مشاكلنا كلها بتتحل بحاجة واحدة بس. لما يكون قلب العبد منك خايف من ربنا سبحانه وتعالى. النهاردة اي شركة كبيرة عايزة تنجح. اي مشروع كبير عايز ينجح. صاحبه اول حاجة بيفكر فيها. قبل دراسة الجدوى يدور على شركة كويسة تركب كاميرات من كل مكان
لان الموظفين لما يبقوا عارفين ان في كاميرات بتراقب يخافوا من صاحب الشغل يشوفهم وما بيقصروا في عمل او او او الى اخره. فما بالكم بقى لو قلوبنا بقى اتمليت خوف من ربنا سبحانه وتعالى لان فيه كاميرات مراقبة اشد دقة واعلى جودة من اي كاميرات ممكن تكون موجودة في في الارض. في
مراقبة من الله سبحانه وتعالى علينا. النبي صلى الله عليه وسلم بيقول لنا على فكرة اقل حاجة من الخوف من ربنا سبحانه وتعالى تعليك قوي عن ربنا سبحانه وتعالى في يوم من الايام انك ممكن تكون قاعد لوحدك وعلى الكمبيوتر بتاعك وفتحت النت وهتخش على حاجة حرام. بس
ان ربنا يراك وان ربنا مطلع عليك. اجر ربنا لك لم يعطه لاحد الا للشباب او للرجال او للنساء والبنات اللي قلوبهم اتملت بالخوف من ربنا اجر لا يتخيله انسان. اي انسان في الدنيا له درجة واحدة في الجنة. وانا لا اعرف احد ربنا سبحانه وتعالى
جنتين درجتين في الجنة الا اللي قلبه اتملى خوف من ربنا عز وجل. ولذا قال الله سبحانه وتعالى في في سورة الرحمن ولمن خاف مقام ربه جنتان. ده له جنتين. انا لا اعرف اي عمل اخر. ورد له فضل من
او السنة ربنا بيدي لصاحبه جنتين الا الخوف من ربنا سبحانه وتعالى. قال سدي ومجاهد وغيرهما من اهل التفسير ولمن خاف مقامه ربه جنتان هو الرجل يخلو بالمعصية فيهم بها فيتذكر قيومية الله عليه فيدعها. وباقي الوصف
بقى سورة الرحمن متميزة من الحاجات اللي ميزت سورة الرحمن. كثرة وصف الجنة ونعيم الجنة. كل ده ربنا سبحانه وتعالى جعله الواحد في يوم من الايام كان قاعد على النت اتفتحت قدامه ابواب المعصية فقفلها وقال اني اخاف الله. كلمة واحدة قالها او موقف واحد
حصل كان مقامه عند ربنا. انت مش لك جنة ولا لك درجة. ده انت لك درجتين. بل ربنا سبحانه وتعالى بيقول لنا كل واحد منكم قلبه يتملى خوف من ربنا سبحانه وتعالى. فالخوف ده يدفعه للطاعة. الخوف ده يدفعه للبعد عن معصية ربنا سبحانه وتعالى. ربنا يقول لنا
هؤلاء ما يخافوش ابدا يوم القيامة. يوم القيامة انا اؤمنهم. ويوم القيامة انا اكفيهم شر هذا اليوم. قال الله تبارك وتعالى انما نطعمكم. بص اخص صفات المؤمنين انما نطعمكم لوجه الله. لا نريد منكم جزاء ولا شكورا. انا
انا نخاف. احنا خايفين. انا نخاف من ربنا يوما عبوسا قمطريرا. النتيجة لان قلبه كان خايف. هو انا النهاردة لو كلمتها مصيري ايه وانا واقف بين ايدين ربنا. وانا النهاردة لو كلمته هو انا مصيري ايه لما اتحط في قبري؟ هو انا النهاردة لو خدت الفلوس دي مصيري ايه
بين ايدين ربنا. وانا النهاردة لو نظرتها نظرت لها او هي نظرت لي. انا مصيري ايه وانا على الصراط انا نخاف من ربنا يوما عبوسا قمطريرا شف شف الجمال شف جمال القرآن. ربنا يقول لنا فوقاهم الله. شر ذلك
اليوم انت مش كنت خايف من القيامة؟ لا لا ما تخافش. انت خفت في الدنيا. والقلب اللي يخاف من ربنا في الدنيا ما يخافش يوم القيامة ابدا. فوقاهم الله شر ذلك اليوم. ولقاهم نظرة وسرورا. وجزاهم بما صنعوا جنة وحريرا. والعجيب
ان من اكتر ما يميز صورة الانسان وصف الجنة وما فيها من نعيم. برضو هذا الوصف والاستدراج الطويل في وصف نعيم الجنة كان لواحد بيخاف ربنا. كان لواحد قلبه مليان خوف من ربنا سبحانه وتعالى. خوفه ده دفعه انه يعمل عمل صالح. شف
علشان كده النبي بيقول لنا قال الله عز وجل وعزتي وجلالي لا اجمع على عبدي خوفين ولا امنين. فمن في الدنيا امنته يوم القيامة. خافني في الدنيا فاللي ربنا نهى عنه بعد عنه. خافني في الدنيا اللي ربنا امر به
هو بيجري عليك. هو ده الخوف. الخوف ده هو عبارة عن المصباح اللي موجود جوة القلب. ينور للقلب. فالقلب يشوف بك الخير وايه الشر؟ كلمة من اروع ما قرأت في حياتي كلمة ابو سليمان الدراني رحمة الله عليهم لما كان يقول والله
اذا نزل الخوف في قلب عبد احرق فيه مواضع الشهوات. ازاي قلب ينزل فيه خوف ويبقى لسة القلب متعلق بموقع اباحي ازاي القلب ينزل فيه الخوف ويبقى القلب ده متعلق مثلا بمال حرام او الكلام ده. لا والله ودي من قيمة من اعظم قيم الخوف. ان الخوف ده لما بينزل في
قلب العبد اي موطن للشهوة جوة العبد بيحرقها. علشان كده سيدنا يوسف عليه الصلاة والسلام لو قلت هو ليه قال معاذ الله؟ هقول لك بص الاية السؤال انه لا يفلح الظالمون. انا خايف من ربنا سبحانه وتعالى. فكانت النتيجة عصمه الله. ازاي الشهوة دي اتحرقت في
قلب سيدنا يوسف اتحرقت لان الخوف كان موجود جوة قلب سيدنا يوسف. اصل ابوه زمان عليه الصلاة والسلام سيدنا يعقوب قال له يا ابني ان ربك حكيم حكيم. يا ابني ربك عليم. مطلع على احوالك. سيدنا يعقوب ربى يوسف عليه الصلاة والسلام من البداية على الخوف من ربنا. فكانت النتيجة
ان لما المرأة قالت له هيت لك قال لها معاذ الله. بدون تردد بدون نقاش بدون لخبطة؟ لا وفين ربنا؟ شفتم القلب لما بينزل فيه علشان كده عطاء ابن يسار عطاء ابن يسار رحمة الله عليه رحمة واسعة. لما في يوم من الايام سافر هو واخوه
في سفر ونزلوا في الابواء مكان قبيل لمكة كده. كل واحد منهم قرب من مكة فراح يشتري حاجة فلما كل واحد راح يشتري حاجة بقى عطاء وحده لوحده سحرة ما حدش شايف حاجة قام يصلي فلما جلس بعد الركعتين
جاءته امرأة بدوية ودعته والعياذ بالله الى الفاحشة وقالت اني امرأة لا رجل لي. فقم الكلمة دي هزت كيانه هزت وجدانه فبكى وظل يبكي بكاء شديدا بحرقة واخد بالك؟ من شدة بكاؤه هي بكت. بدأوا ييجوا واحد ورا التاني سليمان ابن يسار اخوه جه فلقى اخوه بيعيط والست بتعيط قام معيط
بدأ ييجي بدأت الرفق دي كلها تيجي واحد ورا التاني يبص في المنزر يبكوا بعد كده سليمان بيسأل اخوه عطاء هو في ايه ؟ فسكت عطاؤه ما اتكلمش. بعد فترة عطاء قام من النوم فزع بيبكي
فاخو سليمان بيقول له ما لك يا عطاء؟ قال رأيت الليلة رؤيا عجيبة. قال وما هي رؤياك؟ قال رأيت نبي الله سليمان اسأل نبي الله يوسف عليه الصلاة والسلام فقلت يا نبي الله كيف صبرت على المرأة الجميلة الحسيبة النسيبة صاحبة المال
وهي تقول لك هيت لك. فقال يا فقال له يا عطاء هل علمت بشأن المرأة البدوية بالابواء طيب انت بتقول انت ازاي صبرت على آآ امرأة العزيز؟ طب وانت ازاي صبرت على المرأة البدوية اللي في الابواب؟ فقال عطاء لسليمان سألت
بربك الا تخبر بها الناس؟ ما هو خلاص سليمان عرف؟ هو كان ليه بيعيط يوم ما كانوا مسافرين؟ خوفه من ربنا عز وجل ثبته. فكانت النتيجة ان سليمان بعد ما مات عطاء حدث بهذا الموقف. خوف ربنا عز وجل لما يملأ قلوبنا هيغير في حياتنا كتير. النبي بيقول لنا ليس
ليس شيء احب الى الله عز وجل من قطتين واثرين. اكتر حاجة ربنا يحبها. مش طول صيام ولا طول قيام ولا طول صلاة ولا كثرة قراءة لا لا لا اكتر شيء ربنا يحبه قطرتين واثرين. ما انا بقول لك اقل القليل من الخوف ربنا يحبوك. اقل القليل من الخوف
عند ربنا تمنه عالي جدا. ليس شيء احب الى الله من قطرتين واثرين. فقلنا يا رسول الله فما القطرتين وما الاثرين؟ قال اما القطوتين فقطوة دمع من خشية الله. قطرة دمع من خشية الله. يا نهار ابيض! دمعة كده نزلت من عين
العبد من خشية الله سبحانه دي احب حاجة عند ربنا سبحانه وتعالى. يعني مش الخوف بقى لا لا ده هو في يوم من الايام بصوا على موقف من المواقف عيني بكت. زي الموقف اللي حصل في تايوان من قيمة كم يوم. واظن كلنا شفنا الفيديو
يوم ما امريكا الفاجرة اصدرت قانون رسمي بحل زواج المثليين والعياذ بالله الشذوذ والعياذ بالله واصبح قانون رسمي بسرعة قام التايوان عملت حفل جماعي لخمسمية والعياذ بالله من هؤلاء. عمالين بقى يطلعوا اللي هو الدخان بقى اللي هو بتاع الافراح ده
الدخان مع الالعاب النارية ومش عارف ايه. ومرة واحدة. الدخان مع الالعاب النارية لقطوا في بعض الخمسمية ولعوا. المشهد مشهور على النت انتشر جدا اليومين اللي فاتوا دول. الخمسمية تشوف منزر الساحة الكبيرة اللي كانوا متجمعين فيها مرة واحدة. بعد ما كان الدخان طالع كده والصواريخ بتضرب
طب كده الدنيا كلها ولعت وشوف اللي بيجري بقى وهو مولع من هنا وهنا مولع والسويط والسريخ دي المواقف اللي تخلي العبد يخاف. النبي صلى الله وسلم رأى الصحابة فعلا منه الخوف. فكانت النتيجة ان هم خافوا. انبياء الله عز وجل الخوف ملا قلوبهم. داوود على
اي الصلاة والسلام في اليوم اللي حكم فيه بين اتنين سمع من واحد وما سمعش ان التاني ربنا عز وجل بيقول وظن داوود انما فتناه فاستغفر ربه وخر راكعا واناب. لانه في يوم من الايام حكم في قضية سمع من واحد ما سمعش للتاني قال اهل العلم رجعوا راجعوا التفسير فكان
ايوب كان داود عليه الصلاة والسلام يبكي بكاء شديدا ظل اربعين يوما يبكي بكاء شديدا حتى خرج البقل من موضع سجوده. الارض منها حشيشة كده من كتر بكاؤه. من كتر دمعه كان لا يأكل اكله ولا يشرب شربة الا وهي تختلط بدمعه. لانه خايف لانه
فربنا سبحانه وتعالى سيدنا نوح عليه الصلاة والسلام لما ربنا قال له اني اعظك ان تكون من الجاهلين. لما قال له ان ابني من اهلي ربنا قال له اني اعظك ان تكون من الجاهلين. كانت النتيجة ان سيدنا نوح عليه الصلاة والسلام كان يرى في خديه شراكان من اثر البكاء اللي بكاه سيدنا
سيدنا نوح عليه الصلاة والسلام نبينا محمد صلى الله عليه وسلم من شدة خوفه. صلى الله عليه وسلم يخرج على الصحابة ودقنه ابيض وشعره ابيض يقولوا له يا رسول الله نراك شبتك. قال شيبتني هود واخواتها. لما شفت ربنا وهو بيهلك امم قبلنا في سورة هود
انا شبت النبي شاب خوفا من سورة هود هود واخواتها هود والمرسلات وعما يتساءلون واذا الشمس قهرت واذا سماء فطرت. نبينا صلى الله عليه وسلم في يوم يرى مجموعة من الصحابة اتجمعوا علشان بيحفروا قبر يطلع النبي ويقف بين ايديهم يقولوا البراء
فجزى النبي على ركبتيه وبكى حتى بل لحيته. ثم بكى حتى بل حجره. ثم بكى حتى بل الثرى. ثم نظر الينا وقال اي اخوان يا اخواني يا احبابي يا اصحابي لمثل هذا فاعدوا خوف النبي تقول عائشة كان النبي صلى الله عليه وسلم اذا اصاب السماء غيم
قام وقعد دخل وخرج فاقول يا رسول الله غين يعني مطر يعني خيف. انه الخير يا رسول الله. قال ومن يؤمنني يا عائشة ومن يؤمنني يا عائشة فلعله كما قال الله كما قال اقوام فلما رأوه عارضا مستقبل اوديتهم قالوا هذا عارض ممطرنا بل
ما استعجلتم به ريح فيها عذاب اليم. ايه اللي يأمنني يا عائشة؟ خوف النبي صلى الله عليه وسلم اللي في يوم من الايام يخرج على ويقول لهم اني رأيت الجنة ورأيت النار. ووالله لو تعلمون ما اعلم لضحكتم قليلا ولبكيتم كثيرا
ما منا من احد الا ونكس رأسه له خنين. عمال يبكي من شدة خوف من شدة الخوف. شافه النبي وهو بيصلي كما يقول عبدالله بن مطرف بن النبي قام يصلي في يوم من الايام فاني اسمع لصدره ازيز كازيز المرجف. ابو بكر كان اذا قرأ القرآن لا يفهم منه
الان من شدة الخوف وعمر يسمع قول الله عز وجل ان عذاب ربك لواقع ما له من دافع. يسمع الاية يمرض ويعاد اسبوع وعثمان يقف قدام القبر يبكي بكاء شديدا يقولوا له يا عثمان اذا ذكر الجنة والنار فلا تبكي. ولما تقف قدام القبر تبكي قال
انه اول منزلة من منازل الاخرة فاذا سهل ازا عدا فما بعده ايسر. اذا ربنا يسر لنا الموقف ده. شفتم الخوف؟ سفيان الثوري في يوم من الايام قاعد مع طلبة العلم ومرة واحدة النور قطع. ولما النور قطع على مقامه وجابوا النور المصباح الزيت بتاعه خلص على مقامه
الزيت وغيروا الفتيلة وبينوروا لقوا عثمان سفيان الثوري رضي الله عنه وشه مليان دموع وسدره مليان دموع فقالوا له يا امام وما انت بتعيط ليه ؟ قالت تذكرت ظلمة القبر
الظلمة لما نزلت انا افتقرته ظلمة القبر. خاف. خاف رضي الله عنه. خاف رحمه الله. لازم خوف ربنا عز وجل يملى قلوبنا. ازاي نخاف ربنا؟ ده درس بكرة باذن الله تبارك وتعالى. خمس حاجات. لو اتعملوا
ان شاء الله الخوف يملى قلوبنا كلنا باذن الله تبارك وتعالى. نعرفهم بدرس بكرة ان شاء الله ازا ربنا احيانا. اسأل الله سبحانه وتعالى ان يوفقنا واياكم لما يحب ويرضى. وصلى الله على نبينا محمد
وعلى اله وصحبه وسلم